《送高学士知越》
宋代·张士逊

著撰烦鸿笔，均劳利建侯。
僧随天际棹，郡冠浙东州。
山影四明接，溪声万壑流。
谢家风月在，公外称冥搜。

作者简介：（964—1049）光化军乾德人，字顺之，号退傅。太宗淳化三年进士。历任监察御史、侍御史。仁宗时以枢密直学士判集贤院。天圣六年拜同中书门下平章事。曹汭狱事起，得罪太后，遂罢知江宁府。明道初再入相，次年坐事罢，出判许州，徙河南府。宝元初，复入相，封郧国公。康定年间，朝廷多事，机务悉委之，但无所建明，为谏官韩琦所论，封邓国公致仕。卒谥文懿。